Správa zo zahraničnej pracovnej cesty

1.  Účastníci ZPC
Ing. Jozef PITEL, CSc.
Adresa pracoviska : Elektrotechnický ústav SAV, Dúbravská cesta 9, 841 04 Bratislava 
Pracovné  zaradenie : samostatný vedecký pracovník 

2.  Zahraničná pracovná cesta
Štát, mesto : Belgicko, Brusel
Miesto : Conference Centre Albert Borschette, BXL
Vykonaná v dňoch : 24.-25.10.2016
Účel cesty : Účasť na zasadnutí Programového výboru Euratom (v spoločnej konfigurácii jadrová syntéza & jadrové štiepenie)
Spôsob jej financovania (cestovné, pobytové náklady) : MŠVVŠ SR, letenky bude refundovať EK

3.  Rámcový program pobytu
Dňa 25.10.2016 sa v konferenčnom centre EK Albert Borschette konalo zasadnutie Programového výboru „Výskumného a vzdelávacieho programu Spoločenstva Euratom (2014-2016), ktorý dopĺňa Rámcový program pre výskum a inovácie Horizont 2020“. V prvom bloku EK informovala o stave európskeho výskumu v oblasti jadrovej syntézy, bola prezentovaná správa strednodobého hodnotenia činnosti konzorcia EuroFusion a bol predstavený náčrt aktualizácie harmonogramu výskumu v oblasti jadrovej syntézy. V druhom bloku EK informovala o stave v európskom výskume v oblasti jadrového štiepenia. Ďalej EK predstavila tzv. Scoping paper – návrh téz, ktoré budú základom pre formuláciu Pracovného programu Euratom na rok 2018 (WP2018) s výhľadom na roky 2019-2020.

4.  Stručný priebeh rokovaní

a) Popis problematiky

Program :
1.	Schválenie programu
2.	Stav v európskom výskume v oblasti jadrovej syntézy (EK)
3.	Správa o strednodobom hodnotení činnosti konzorcia EuroFusion (F.Briscoe)
4.	Aktualizácia harmonogramu výskumu v oblasti jadrovej syntézy (J.Pamela)
5.	Stav v európskom výskume v oblasti jadrového štiepenia (EK)
6.	Scoping paper – návrh téz Pracovného programu Euratom na rok 2018 s výhľadom na roky 2019-2020
7.	Stav v projektoch, ktoré majú byť podporené nástrojom InnovFin (EK)
8.	Rôzne

Poznámka : Body 5, časť 6 a 7 sú v kompetencii J.Klepáča (delegát) a A.Brežnej (expertka), ktorí sa na zasadnutí zúčastnili za časť jadrové štiepenie. Informáciu podajú vo svojej  správe zo ZPC. 

b) Výsledky rokovania 

1.	Schválenie programu
Program bol schválený bez pripomienok.

2.	 Stav v európskom výskume v oblasti jadrovej syntézy (EK)
S.Webster, vedúci oddelenia G5 (Fusion Energy), DG-Research & Innovation, informoval o stave európskeho výskumu v oblasti jadrovej syntézy, ktorý od roku 2014 zastrešuje konzorcium EuroFusion. Reportovanie za obdobie 2014-2015 je ukončené. Práce boli rozdelené do 32 pracovných balíkov. Výsledky (225 článkov) boli publikované v časopisoch s vysokým IF. Úspešnosť predstavuje 87 %, deklarované náklady predstavujú 149.8 MEUR. EK podľa pravidiel spoločného programovania preplatila ku koncu septembra 73.2 MEUR, čo predstavuje 55 % oprávnených nákladov. S ohľadom na dodatočné financovanie priemyselných partnerov bude potrebé upraviť grantovú dohodu.
E.Webster vo svojej prezentácii spomenul, že sa posilňuje spolupráca s Čínou a boli ukončené prístupové rokovania s Ukrajinou. Ukazuje sa, že bude potrebné (lepšie) koordinovať prácu Generálnych riditeľstiev EK (Výskum a inovácie + Energetika) s konzorciom a spoločným podnikom F4E, ktorý je zodpovedný za EÚ dodávky technológií a komponentov pre ITER.
NJOC – (New JET Operation Contract) : reportovanie troch výziev na ktorú je vyčlenených 60 MEUR je ukončené, databáza príslušných dokumentov je vložená do systému). Otázna je však spoľahlivosť tohoto zariadenia, avšak vzhľadom na avizovaný posun generovania prvej plazmy zariadením ITER je ale prevádzka JET-u potrebná.
Aktivity prebiehali aj v 2 prierezových témach (materiály a trícium) a v rámci PP Euratom 2016-2017 bude udelená aj SOFT-2016 cena za inovácie. Budú podporené špecializované kontrakty v rámci INCO s Čínou a Ukrajinou.
Všetky ostávajúce cieľovo orientované vzdelávacie akcie v rámci EFDA sa uzatvoria koncom roku 2016.
Hodnotenia : Euratom FP7 ex-post je ukončené ; podobne strednodobé hodnotenie EuroFusion ; prebieha strednodobé hodnotenie programu Euratom 2014-2018 ; je takmer dokončený návrh aktualizácie cestovnej mapy jadrovej syntézy.
Prebehlo aj hodnotenie riadena konzorcia EuroFusion.

3.	Správa o strednodobom hodnotení činnosti konzorcia EuroFusion (F.Briscoe)
F.Briscoe, ako spravodajca nezávislého hodnotiaceho panelu (spolu 7 odborníkov) predstavil správu strednodobého hodnotenia konzorcia EuroFusion. Panel pracoval od polovice júna, k dispozícii mala skupina aj výstupy auditorskej firmy Ernst & Young. Konečnú podobu správa nadobudla koncom júla. Vychádza z 3 základných prvkov : a) cestovnej mapy vedúcej k realizácii energie jadrovej syntézy (od 10/2012), b) prechodového obdobia od EFDA k novej štruktúre EuroFusion (od 1/2014), c) pokroku dosiahnutého za 2.5 roka (od 1/2014). Správa je pozitívna, konštatuje, že za 2.5 roka konzorcium dosiahlo pozoruhodné úspechy – ako príklady uvádza experimenty s materiálmi, ktoré budú tvoriť vnútornú stenu reaktora ITER-u, dokončenie zariadenia Wendelstein 7X a jeho štart, opatrenia ohľadne nového superpočítača pre modelovanie plazmy. Žiaľ, správa konštatuje, že panujú obavy ohľadne spoľahlivosti prevádzkovania JET-u. 

Hodnotenie, komentáre a hlavné odporúčania sú zhrnuté v nasledujúcich 15 bodoch :
-	Všetky zmeny cestovnej mapy musia byť jasné a kontrolovateľné
-	Lepšie zahrnúť do projektov medzinárodných partnerov
-	Lepšie zvládnúť manažment
-	Znížiť fragmentáciu práce a zlepšiť administratívu (bez ďalšieho navyšovania stavu)
-	Riadenie musí byť cielené
-	Zlepšiť komunikáciu medzi konzorciom a F4E
-	Možno by bolo užitočné konzorcium transformovať na právnicú osobu
-	Podniknúť kroky k zlepšeniu spoľahlivosti JET-u
-	Internacionalizovať JET
-	Odhad nákladov na DEMO by mal vychádzať z nákladov na ITER
-	Niektoré koncepty DEMO deklarujú podstatne vyššie hodnoty „power per unit mass“ vzhľadom na pokrok dosiahnutý v operačných módoch, divertora a magnetov
-	DEMO dizajn by mal byť od začiatku bezpečný (konzultovať s Euratomom a MAAE)
-	Zintenzívniť vzájomný dialóg medzi jednotlivými skupinami DEMO s cieľom definovať najvyššiu úroveň požiadaviek
-	Začať sa zaoberať otázkami umiestenia elektrární pracujúcich na princípe jadrovej syntézy berúc do úvahy rozdiely v energetickej politike ČŠ EÚ
-	Vytvoriť dobré prepojenie madzi aktivitami podporovanými konzorciom EuroFusion a tými, ktoré sú podporované z národných zdrojov  

4.	Aktualizácia harmonogramu výskumu v oblasti jadrovej syntézy (J.Pamela)
Tejto téme sa venoval J.Pamela, predseda Valného zhromaždenia konzorcia EuroFusion. Predstavil stav v aktualizácii harmonogramu konzorcia (spolu 29 členov + ďalší partneri z 27 EÚ štátov) + Ukrajina. Náčrt harmonogramu : do 2020 operuje JT-60SA : 2025 - prvá plazma ITER ; do 2050 v prevádzke DEMO ; v ďalšom období – jadrová syntéza komerčne využívaná ...
PPPT (Power Plant Physics and Technology) 2015-2016 : systémovo orientovaný prístup ; dizajn a optimalizácia ; popis základnej línie EU-DEMO ; zahrnutie priemyslu.
JET 2015-2016 : simulácie ohľadne zadržania trícia materiálmi pre ITER – Be & W a ďalšie štúdie ; pokrok na JET-e : 30 MW, 3 MA v poli 2.7 T.
MST 2015-2016 : modelovanie rôzneho rozloženia plazmy v reaktore
J.Pamela vo svojom vystúpení reagoval na pripomienky panelu (viď bod vyššie), sú k dispozícii vo forme prezentácie.

6.	Scoping paper – návrh téz Pracovného programu Euratom na rok 2018 s výhľadom na roky 2019-2020
Uvádzam len časť, ktorá sa týka jadrovej syntézy.
Stav : v r. 2014 bolo založené konzorcium EuroFusion, ktoré operuje na princípe Spoločného európskeho programovania (EJP) – granty na báze spolufinancovania. Nové ČŠ sa dobre integrovali do programu, účasť „malých laboratórií“ bola umožnená na základe požiadavky nariadenia Rady. Za dôležité sa považuje pridruženie výskumných subjektov z Ukrajiny na základe asociačnej dohody.
Program na 2018 predpokladá financovanie konzorcia Eurofusion a JET-u (NJOC), sumy sa ziatiaľ neuvádzajú. Po obsahovej stránke budú kontúry výskumu jadrovej syntézy mimo konzorcia načrtnuté a korigované prostredníctvom dodatočných aktivít vo WP2018. Bude sa jednať o komplementárne aktivity :
-	Cena SOFT-2018
-	Prierezové aktivity syntéza-štiepenie – vychádzajúc z hodnotenia výzvy WP2016/2017 (multiscale modelling, tritium management)
-	Podporné akcie týkajúce sa implementácie (Open Clud Science in Fusion R&D)
-	Podpora spolupráce v manažmente patentov v oblasti syntézy (posilnenie priemyslu)

ČŠ boli vyzvané poslať svoje pripomienky EK písomne v priebehu 3 týždňov. Tieto budú vyhodnotené. EK následne vypracuje návrh programu a predpokladá, že ho predloží výboru niekedy na jar 2017 k pripomienkovaniu a následnému schváleniu (do konca r. 2017)

5.  Závery
EK predstavila tézy pracovného programu Euratomu na r. 2018. ČŠ majú do 3 týždňov zaslať EK svoje pripomienky. EK ich posúdi a do ďalšieho zasadnutia (zrejme prvý štvrťrok 2017) pripraví návrh programu. Ten musí byť schválený do konca r. 2017.

6.   Prehľad prinesenej dokumentácie a miesto jej uloženia
Dokumenty prerokovávané na zasadnutí sú uložené u účastníka cesty na Elektrotechnickom ústave SAV. 

7.   Osobitne vyhodnotený očakávaný prínos ZPC
Informácie, koré odzneli na zasadnutí PV Euratom tvoria východisko pre formuláciu PP na rok 2018 s výhľadom na roky 2019-2020. Tvoria vstup pre ďalšie diskusie na PV, ktorý bude zasadť zrejme v prvom štvrťroku 2017. 

8.    Spôsob zverejnenia výsledkov ZPC, prenos získaných informácií
MŠVVŠ SR (Sekcia vysokých škôl, vedy a výskumu), Ministerstvo hospodárstva SR, Asociácia Euratom CU, Predsedníctvo SAV, Slovenská rektorská konferencia.

Súhlasím so zverejnením správy na internete

Dátum : 27.10.2016

Správu vypracovali : Jozef Pitel
                                     účastník cesty

Správu schválil :   PhDr Marek Hajduk, PhD 
                                generálny riaditeľ Sekcie vedy a techniky